Jacobina Schwartzendruber

Die Jacobina Schwartzendruber (1793-1869) waar en Amischfraa unn der Peter Nafzinger (1790-1827) sei Fraa. Sie waar in Weinsheim, Eiropaa gebore. Sie iss en Wittfraa mit six Kinner warre uff em See (1827), weil ihre Mann gschtaerwe iss noch zehe Daage uff em See. Ihre Dochder Mary iss a dot gange uff em See. Sie hot der See gegreizt aa mit zwee Brieder, der Caspar Schwartzentruber unn der Peter Schwartzentruber. Noch acht Woche uff em See henn sie Land aagreecht in Baltimore, Maryland. Sie henn welle noch Kanadaa geh, awwer mitaus Geld henn sie in Pennsilfaani gesettelt. Die Wittfraa Nafzinger iss gegraawe in me Amisch Graabhof ee Meil wescht vun Morgantown. Sie hot in Groffdale, Lengeschder Kaundi gewuhnt unn ep ihre Dot hot sie net weit vun Morgantown gewuhnt uff ihrer Schweschder, die Magdalena, ihre Bauerei. 

Wu die Familie kumme sinn in Pennsilfaani, der Christian Zook vun Tscheschter Kaundi iss gange sie uffpicke. Die Familie hot gwuhnt fer ihre erschde drei Munaade in Pennsilfaani mit de Zooks. Noch sellem hot sie en Blatz in Lengeschder Kaundi gfunne. 

Kinner
 Daniel Nafzinger (1818-)
 Elizabeth Nafzinger (1820-)
 Magdalena Nafzinger (1821-)
 Mary Nafzinger (1822-)
 John Nafzinger (1824-)
 Peter Nafzinger (1826-)
 Jacobina Nafzinger (1827-)

Gwuelle
 Mast & Simpson 1942 p. 275
 Nolt 1992 p. 97

Abdeeling:Amisch Voreldere
Abdeeling:Gebore 1793
Abdeeling:Gschtaerewe 1869
Abdeeling:Fraa